Document ID: 32001R1408

Title and Content:
Κανονισμός (ΕΚ) αριθ. 1408/2001 της Επιτροπής της 11ης Ιουλίου 2001 σχετικά με τον κανονισμό (ΕΚ) αριθ. 1970/96 για το άνοιγμα και τους τρόπους διαχείρισης κοινοτικής δασμολογικής ποσόστωσης για το κεχρί του κωδικού ΣΟ 1008 20 00 Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ, Έχοντας υπόψη: τη συνθήκη για την ίδρυση της Ευρωπαϊκής Κοινότητας, τον κανονισμό (ΕΟΚ) αριθ. 1766/92 του Συμβουλίου, της 30ής Ιουνίου 1992 περί κοινής οργανώσεως αγοράς στον τομέα των σιτηρών(1), όπως τροποποιήθηκε τελευταία από τον κανονισμό (ΕΚ) αριθ. 1666/2000(2), τον κανονισμό (ΕΚ) αριθ. 1970/96 της Επιτροπής, της 14ης Οκτωβρίου 1996, για το άνοιγμα και τους τρόπους διαχείρισης κοινοτικής δασμολογικής ποσόστωσης για το κεχρί του κωδικού ΣΟ 1008 20 00 (3), και ιδίως το άρθρο 2 παράγραφος 4, Εκτιμώντας τα ακόλουθα: Με βάση τον κανονισμό (ΕΚ) αριθ. 1970/96, η Επιτροπή είναι υποχρεωμένη να καθορίσει ενιαίο συντελεστή μείωσης των αιτουμένων ποσοτήτων των πιστοποιητικών εισαγωγής, εφόσον οι εν λόγω ποσότητες υπερβαίνουν την ποσότητα της ετήσιας ποσόστωσης. Οι αιτήσεις για χορήγηση πιστοποιητικών εισαγωγής που κατατέθηκαν στις 9 Ιουλίου 2001 για το κεχρί του κωδικού ΣΟ 1008 20 00 αφορούν 70569 τόνους με ποσοστό δασμού 7 EUR/t και η ποσότητα που θα αναληφθεί είναι 1300 τόνοι. Πρέπει να καθορισθούν αντίστοιχα ποσοστά για τις αιτήσεις χορήγησης πιστοποιητικών εισαγωγής που κατατέθηκαν στις 9 Ιουλίου 2001, ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ: Άρθρο 1 Οι αιτήσεις χορήγησης πιστοποιητικών για την ποσόστωση "κεχρί", η οποία προβλέπεται στον κανονισμό (ΕΚ) αριθ. 1970/96 με ποσοστό δασμού 7 EUR/t για το κεχρί που υπάγεται στον κωδικό ΣΟ 1008 20 00, οι οποίες κατατέθηκαν στις 9 Ιουλίου 2001 και έχουν ανακοινωθεί στην Επιτροπή, γίνονται δεκτές για τις ποσότητες που αναγράφονται σε αυτές, πολλαπλασιασμένες επί το συντελεστή 0,01842. Άρθρο 2 Ο παρών κανονισμός αρχίζει να ισχύει στις 12 Ιουλίου 2001. Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος. Βρυξέλλες, 11 Ιουλίου 2001.

Classification Labels:
2394

Label Descriptions:
{"2394": "ΤΕΛΩΝΕΙΑΚΗ ΝΟΜΟΘΕΣΙΑ"}

EuroVoc IDs (Original): 3258
2519
5360
3156

EuroVoc IDs (Expanded): 3258
2519
5360
3156

Dataset Source: meu

Split: train